**Gospodari svemira** (eng. *Masters of the Universe*) američki je fantastični film iz 1987. u režiji Garyja Goddarda koji je labava igrano-filmska ekranizacija franšize *Gospodari svemira*. Glavne uloge tumače Dolph Lundgren, Frank Langella i Courteney Cox.

To je bila treća filmska ekranizacija *Gospodara svemira*, pošto su prve dvije bile animirani filmovi *He-Man i She-Ra: Tajna mača* i *He-Man i She-Ra: Božićno izdanje*. Iako je film pušten u distribuciju kada je animirana serija *He-Man i gospodari svemira* bila na vrhuncu slave, kritičarski odjek je bio slab a zaradio je samo 17.336.337 $ na američkim kino blagajnama, čime je bio tek 65. najkomercijalniji film 1987.

Radnja
------

Planet Eternija. Zli Skeletor i njegova vojska uspijeli su zauzeti dvorac Sive lubanje i zarobiti Čarobnicu, nadajući se kako će ovladati tajnim moćima istih. He-Man i njegovi prijatelji; Duncan i Teela, su pripadnici snage otpora koji pokušavaju spasiti Čarobnicu iz dvorca. Nailaze na Gwildora, patuljastog i genijalnog izumitelja koji je stvorio "Kozmički ključ" koji može otvoriti portal u bilo koji kutak svemira. He-Man i njegova skupina prodiru do dvorca, ali je Skeletorova vojska prejaka te stoga bježe uz pomoć ključa u drugu dimenziju - na Zemlju, točnije, u Kaliforniju. No na putu su izgubili ključ pa krenu u potragu naći ga.

Istodobno, mladi tinejdžerski par Julie i Kevin tuguju. Naime, Julijini roditelji su nedavno poginuli u avionskoj nesreći. Međutim, tada pronalaze "Kozmički ključ" te ga uključe. To odmah privuče pozornost Skeletorove zapovjednice Evil-Lyn koja sa plaćenicima Saurodom, Bladeom, Beastmanom i Kargom odlazi na Zemlju kako bi uzeli ključ. Ipak, spasi ih He-Man. Zbog bitke, škola je teško oštećena, pa se u priču uplete i cinični, ćelavi detektiv Lubic. Upravo kada isti planira uhititi Gwildora, He-Mana i ostale, pojavi se Skeletor osobno i zarobi He-Mana pod prijetnjom da će nauditi Zemljanima. Ipak, Gwildor i Kevin uspiju sastaviti glazbenu podlogu za novi ključ i otići natrag u dvorac Sive lubanje. Tamo Skeletor iskoristi moći dvorca i postane moćni ratnik. He-Man ga pobijedi u borbi i Skeletor padne u provaliju u dvorcu. Lubic dobrovoljno ostaje na Eterniji zbog tamošnjih žena a Julie i Kevin se vraćaju natrag na Zemlju, i to dan prije nesreće, tako da Julie uspijeva spriječiti roditelje od pogibelji.

Glumci
------

* Dolph Lundgren - He-Man
* Frank Langella - Skeletor
* Courteney Cox - Julia "Julie" Winston
* Jon Cypher - Duncan
* Chelsea Field - Teela
* Anthony De Longis - Blade
* Meg Foster - Evil-Lyn
* Tony Carroll - Beast Man
* Billy Barty - Gwildor
* Robert Duncan McNeill - Kevin Corrigan
* James Tolkan - Detektiv Lubic
* Christina Pickles - Čarobnica
* Pons Maar - Saurod
* Robert Towers - Karg

Nagrade
-------

* 3 nominacije za nagradu Saturn (najbolji ZF film, najbolji kostimi, najbolji specijalni efekti) i osvojena posebna nagrada *Srebrni uvojak* (Gary Goddard).

Produkcija
----------

Izvorni scenarij Davida Odella pregledan je u epizodi 3 "Masters Casta", podcasta He-Mana i She-Re. Scenarij je isprva bio puno vjerniji izvornom materijalu. Radnja je više vremena provodila na Eterniji, Planini zmija (sjedištu Skeletora), Beastman je imao govornu ulogu a ispostavilo se da He-Manova majka potječe sa Zemlje.

Usporedbe sa *Četvrtim svijetom* Jacka Kirbyja
----------------------------------------------

Pisac i crtać stripova John Byrne usporedio je film *Gospodari svemira* sa stripom *Četvrti svijet* Jacka Kirbyja, izjavivši u *Comic Shop News* #497:

> Najbolji film o Novim bogovima je, moram otvoreno priznati, *Gospodari svemira*. Čak sam kontaktirao redatelja koji mi je rekao da mu je to i bila namjera, i da je pokušao nagovoriti [Jacka] Kirbyja da napravi produkcijski dizajn za film, ali studio je to odbio. Provjerite sami. Zahtijeva ponešto fleksibilnosti i povremeno promjenu spolova (Metron postaje ružni patuljak, a Highfather postaje čarobnica), ali izuzev toga to je nevjerojatno sličan analog. A Skeletor Franka Langelle je kicoš verzija Darkseida!.
> 
> 

Redatelj Gary Goddard potvrdio je to u pismu koje je objavljeno u John Byrne's Next Men:

> Kao redatelj *Gospodara svemira*, bilo je zadovoljstvo vidjeti da su neki ljudi shvatili poantu. Vaša usporedba filma sa "Novim bogovima" Jacka Kirbyja nije toliko daleka od istine. Zapravo, priča je nadahnuće uveliko pronašla u klasičnim *Fantastic Four*/*Doctor Doom* epovima, *Novim bogovima* a dijelom je Thor ubačen tu i tamo. Htio sam da film bude "igrani stip", iako je to bilo teško prodati studiju u to vrijeme...Možda će vas zanimati da sam probao posvetiti "Gospodare svemira" Jacku Kirbyju u odjavnoj špici, ali je studio tu posvetu izbacio.
> 
> 

Brian Cronin, autor kolumne "Razotkrivanje urbanih legendi stripova", zaključio je da film nije doslovna adaptacija "Četvrtog svijeta", iako je namjera bila napraviti priču u obliku posvete Kirbyju - ali u obliku posvete svim njegovim dijelima, ne samo "Četvrtog svijeta."

Napušteni nastavak
------------------

Cannon Films je namjeravao snimiti nastavak, što je naglašeno u sceni nakon odjavne špice kada Skeletor ustaje iz ružićaste tekućine pošto je preživio pad, te izjavljuje: "Vratitit ću se!" Međutim, nakon slabog odjeka na kino blagajnama, koji je tek pokrio budžet filma, a i zbog činjenice što vlasnicima He-Man franšize, Mattelu, nije isplaćen honorar, Cannon je napustio tu ideju, te je kostime i lokacije iz nikada snimljenog nastavka iskoristio u potpuno drugom filmu, niskobudžetnom akciću *Kiborg*.

Recenzije
---------

Film je uglavnom dobio mlake ocjene kritičara. Mark Salisbury je primjerice zapisao:

"Tu ima puno blještavila i prasaka, ali efekti nisu niti specijalni niti dovoljno "kamp" da bi bili više nego samo umjereno zabavni."
Rita Kempley je za Washington Post zapisala:

"Likovi hodaju po priči, takva kakva je, jednako statično poput njihovih originalnih figura u istoimenom popodnevnom crtiću za djecu. Za razliku od likova u filmovima o "Supermanu", ovima manjka humora i motivacije".

Pokušaji snimanja novog filma
-----------------------------

2007. pojavile su se glasine o snimanju novog filma o *He-Manu* kojeg je trebao režirati John Woo, međutim projekt nije nikada službeno odobren. Filmska prava za franšizu vraćena su potom poduzeću Mattel.

2008. pojavile su ne nove glasine o mogućem filmu, koji se trebao zvati *Grayskull: Masters of the Universe*, u produkciji Joela Silvera a prema scenariju Justina Marksa. Navodno su trebali biti upotrijebljeni vizualni efekti po uzoru na hit *300*. Navodni scenarij objavljen je na Internetu. 2009. procurila je vijest da redatelj filma *Kung Fu Panda*, John Stevenson, kani preuzeti redateljsku dužnost filma. Iste godine redatelj Renny Harlin bio je u pregovorima režije filma koji bi navodno trebao izaći u kina 2011. 12. svibnja 2009. objavljeno je da je pisanje scenarija prepušteno Evanu Daughertyju, iako je John Stevenson još uvijek iskazao želju za režiranjem filma.

U rujnu 2009. Sony je preuzeo filmska prava "Gospodara svemira" od Warner Brosa pošto su Mattel i Silver imali kreativne razmirice. Todd Black, Jason Blumenthal i Steve Tisch su dobili zadatak smišljanja novog "He-Man" filma, bez ikakvih spona sa prijašnjim scnarijem. Scenaristi Mike Finch i Alex Litvak unajmljeni su radi pisanja sinopsisa, međutim novi film i dalje nije službeno potvrđen.

Izvori
------

1. 1 2  Almar Haflidason (2003). „Masters of the Universe DVD (1987)". BBC News. Pristupljeno 2010-12-15.
2. ↑  „Masters of the Universe (1987) - Box Office Mojo". Box Office Mojo. Pristupljeno 2010-12-15.
3. ↑  Masters Cast - Episode 3 -
4. 1 2 3  „Comic Book Urban Legends Revealed #75". Goodcomics.comicbookresources.com. Arhivirano iz originala na datum 2014-04-10. Pristupljeno 2010-04-28.
5. ↑  Mark Salisbury. „Masters of the Universe Review". Arhivirano iz originala na datum 2010-12-20. Pristupljeno 2012-11-19.
6. ↑  Rita Kempley (1987-08-10). „Masters of the Universe Review". Washington Post.
7. ↑  Clint Morris, Fox2000 no longer has the Power of Grayskull Arhivirano 2008-05-11 na Wayback Machine-u, *Moviehole*, November 30, 2006.
8. ↑  „"He-Man Returning to the Big Screen" superherohype.com/''Variety''; May 24, 2007". Superherohype.com. Arhivirano iz originala na datum 2008-12-18. Pristupljeno 2010-04-28.
9. ↑  „"Grayskull: Masters of the Universe Script Review "; latinoreview.com; June 2, 2008". Latinoreview.com. Pristupljeno 2010-04-28.
10. ↑  "WB, Joel Silver shaping He-Man film", *Variety*, 29 January 2009.
11. ↑  „Panda director 'for He-Man movie'". *BBC News*. 2009-01-30. Pristupljeno 2009-09-24.
12. ↑  By (2009-09-23). „Barbie's a living doll at Universal - Entertainment News, Film News, Media". Variety. Pristupljeno 2010-04-28.
13. ↑  drees, Rich. „MASTERS OF THE UNIVERSE Gets Screenwriters". filmbuffonline.com. Pristupljeno 2010-04-12.

Vanjske poveznice
-----------------

* *Masters of the Universe* na sajtu IMDb
* Gospodari svemira na Rotten Tomatoes
* Službena stranica filma na Warner Bros.

| * p
* r
* u
*Masters of the Universe* |
| --- |
| Serijal *He-Man* | 
* *He-Man and the Masters of the Universe*
	+ epizode
* *The New Adventures of He-Man*
* *Masters of the Universe vs. The Snake Men*
	+ epizode
* *Masters of the Universe: Revelation* (TBA)

 |
| Serijal *She-Ra* | 
* *She-Ra: Princess of Power*
	+ epizode
	+ likovi
* *She-Ra and the Princesses of Power*
	+ epizode

 |
| Filmovi | 
* *The Secret of the Sword*
* *He-Man & She-Ra: A Christmas Special*
* *Masters of the Universe*
* *Masters of the Universe* (2021)

 |
| Likovi | 

|  |  |
| --- | --- |
| Herojski ratnici | 
* Borbeni mačak
* Neustrašivi Photog
* Gwildor
* He-Man
* Man-At-Arms
* Man-E-Faces
* Moss-Man
* Orko
* Ram-Man
* Roboto
* Snout Spout
* Teela
* Zodac

 |
| Zli ratnici | 
* Beast Man
* Clawful
* Evil-Lyn
* Skeletor
* Stinkor

 |
| Pokret otpora | 
* Bow
* She-Ra
* Glimmer
* Spinnerella
* Swift Wind

 |
| Horda | 
* Catra
* Entrapta
* Grizzlor
* Hordak
* Modulok
* Mosquitor
* Scorpia
* Shadow Weaver

 |
| Ljudi-zmije | 
* Kralj Hiss
* Kobra Khan

 |
| Ostali likovi | 
* Kralj Grayskull
* Kralj Randor
* Čarobnica

 |

 |
| Lokacije | 
* Zamak Grayskull

 |
| Ostalo | 
* Strip
	+ Strip DC Comicsa iz 2012.
	+ *He-Man/ThunderCats*
* *Mastering the Universe*
* RPG
* Mač moći
* *Princess of Power*
* *Roger Sweet*
* Eternia (set za igranje)

 |
| Video igre | 
* *The Power of He-Man*
* *The Arcade Game*
* *The Movie*
* *Super Adventure*
* *He-Man: Power of Grayskull*
* *He-Man: Defender of Grayskull*
* *He-Man: The Most Powerful Game in the Universe*

 |
| 
* **Category Kategorija**

 |